Lav et referat af nedenstående tekst:

Tekst:
- Den ulovlige import betyder reelt, at vi ikke kan være sikre på, at myndighederne ved, om vores drikkevand og fødevarerne er forsvarlige at indtage, siger Ella Maria Bisschop-Larsen, der er præsident i Danmarks Naturfredningsforening (DN) til dr.dk. Under dække at være interesserede købere har Politiken og DR kontaktet en række mellemhandlere og spurgt, om det er muligt at købe ulovlig sprøjtegift og gødning. Flere bagmænd sælger gødning uden om myndighedernes kontrol på området, viser opringningerne, skriver dr.dk. - Landbrugets organisationer bør i en fart få sat en stopper for ulovlighederne, og politikerne bør nu drage konsekvensen og fratage landmanden retten til at drive landbrug, når han vælger at gamble med vores grundvand, siger DN's præsident. /ritzau/

Referat:
Landmænd skal miste retten til at drive landbrug, hvis de bruger ulovlige giftstoffer eller gødning. Det foreslår Danmarks Naturfredningsforening, efter at Politiken og DR har afsløret, at kriminelle bagmænd forsyner landmænd med ulovlige sprøjtemidler, der kan ødelægge miljøet og i værste fald give kræft.